થોડીવાર પછી એણે પોતાના સંઘર્ષની વાતો પર પૂર્ણવિરામ મુક્યું. અને મને એરપોર્ટ સુધી આવવા માટે આગ્રહ કર્યો. અને એમ પણ કાર્તિકને મળવાના હેતુથી મેં અડધા દિવસની રજા તો મૂકી જ હતી, માટે હું તેને એરપોર્ટ સુધી મુકવા આવવા સહમત થયો. અમે ટેક્સીમાં બેસી એરપોર્ટ તરફ રવાના થયા. હવે અમારી વચ્ચે વાતો થવી બંધ થઇ ગઈ હતી. પણ હું સતત ઈચ્છતો હતો કે એ બોલતો રહે. કારણકે જો એવું જ મૌન છવાઈ રહેશે તો સંબંધની કૃત્રિમતા છતી પણ થઇ જાય !